CELEX: 22014D0809
Language: el
Date: 2014-10-23 00:00:00
Title: 2014/809/ΕΕ: Απόφαση αριθ. 3/2014 της Επιτροπής των Πρέσβεων ΑΚΕ-ΕΕ, της 23ης Οκτωβρίου 2014 , σχετικά με την ανανέωση του διορισμού του διευθυντή του Τεχνικού Κέντρου Γεωργικής και Αγροτικής Συνεργασίας (CTA)

19.11.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 332/49
            
         ΑΠΌΦΑΣΗ αριθ. 3/2014 ΤΗΣ ΕΠΙΤΡΟΠΉΣ ΤΩΝ ΠΡΈΣΒΕΩΝ ΑΚΕ-ΕΕ
   της 23ης Οκτωβρίου 2014
   σχετικά με την ανανέωση του διορισμού του διευθυντή του Τεχνικού Κέντρου Γεωργικής και Αγροτικής Συνεργασίας (CTA)
   
      (2014/809/ΕΕ)
   
   Η ΕΠΙΤΡΟΠΗ ΤΩΝ ΠΡΕΣΒΕΩΝ ΑΚΕ-ΕΕ,
   Έχοντας υπόψη τη συμφωνία εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών της, αφετέρου, η οποία υπεγράφη στο Κοτονού στις 23 Ιουνίου 2000 (1), όπως τροποποιήθηκε για πρώτη φορά στο Λουξεμβούργο στις 25 Ιουνίου 2005 (2) και για δεύτερη φορά στο Ουαγκαντούγκου, στις 22 Ιουνίου 2010 (3), και ιδίως το άρθρο 3 παράγραφος 5 του παραρτήματος III,
   Έχοντας υπόψη την απόφαση αριθ. 5/2013 της Επιτροπής των Πρέσβεων ΑΚΕ-ΕΕ, της 7ης Νοεμβρίου 2013, σχετικά με το καταστατικό του Τεχνικού Κέντρου Γεωργικής και Αγροτικής Συνεργασίας (CTA) (4), και ιδίως το άρθρο 7 παράγραφος 1 του καταστατικού αυτού,
   Εκτιμώντας τα ακόλουθα:
   
               (1)
            
            
               Με την απόφασή της αριθ. 2/2010 της 19ης Μαρτίου 2010, η Επιτροπή των Πρέσβεων ΑΚΕ-ΕΕ διόρισε τον κ. Michael HAILU στη θέση του διευθυντή του Τεχνικού Κέντρου Γεωργικής και Αγροτικής Συνεργασίας (CTA) για θητεία πέντε ετών, η οποία λήγει στις 28 Φεβρουαρίου 2015.
            
         
               (2)
            
            
               Σύμφωνα με το άρθρο 7 παράγραφος 1 του καταστατικού του CTA, κατόπιν σύστασης του διοικητικού συμβουλίου λόγω εξαίρετης απόδοσης, η Επιτροπή των Πρέσβεων μπορεί να ανανεώσει, σε εξαιρετικές περιστάσεις, τη θητεία του διευθυντή για μέγιστη περίοδο πέντε ετών.
            
         
               (3)
            
            
               Στις 3 Απριλίου 2014 το διοικητικό συμβούλιο του CTA υπέβαλε τη σύστασή του σχετικά με την ανανέωση του διορισμού του κ. HAILU.
            
         
               (4)
            
            
               Κατά τη σύνοδό του από 16 έως 18 Ιουνίου 2014, το Συμβούλιο των Υπουργών ΑΚΕ ενέκρινε την ανανέωση της σύμβασης του διευθυντή για δεύτερη πενταετή θητεία.
            
         
               (5)
            
            
               Επομένως, είναι σκόπιμο να ανανεωθεί ο διορισμός του κ. HAILU για περίοδο πέντε ετών,
            
         ΑΠΟΦΑΣΙΖΕΙ:
   Άρθρο μόνο
   Με την επιφύλαξη τυχόν μεταγενέστερων αποφάσεων που μπορεί να κληθεί να λάβει η Επιτροπή των Πρέσβεων ΑΚΕ-ΕΕ στο πλαίσιο των αρμοδιοτήτων της, ο διορισμός του κ. Michael HAILU (Αιθιοπία) στη θέση του διευθυντή του Τεχνικού Κέντρου Γεωργικής και Αγροτικής Συνεργασίας ανανεώνεται με ισχύ από την 1η Μαρτίου 2015 έως τις 29 Φεβρουαρίου 2020.
   
      Βρυξέλλες, 23 Οκτωβρίου 2014.
      
         
            Για την Επιτροπή των Πρέσβεων ΑΚΕ-ΕΕ
         
         
            Ο Πρόεδρος
         
         S. SANNINO
      
   
   
      (1)  ΕΕ L 317 της 15.12.2000, σ. 3.
   
      (2)  Συμφωνία για τροποποίηση της συμφωνίας εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών της, αφετέρου, η οποία υπεγράφη στο Κοτονού στις 23 Ιουνίου 2000 (ΕΕ L 209 της 11.8.2005, σ. 27).
   
      (3)  Συμφωνία για την τροποποίηση για δεύτερη φορά της συμφωνίας εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού αφενός, και της Ευρωπαϊκής Κοινότητας και των μελών της, αφετέρου, η οποία υπεγράφη στο Κοτονού στις 23 Ιουνίου 2000, όπως τροποποιήθηκε για πρώτη φορά στο Λουξεμβούργο στις 25 Ιουνίου 2005 (ΕΕ L 287 της 4.11.2010, σ. 3).
   
      (4)  ΕΕ L 309 της 19.11.2013, σ. 50.